open-index/open-wikipedia-markdown huggingface dataset:
Մարգարիտա ֆոն Վրանգել

**Մարգարիտա ֆոն Վրագել** (, ), գերմանացի ագրոքիմիկոս, գերմանական համալսարանի առաջին կին պրոֆեսոր։

## Կենսագրություն
Մարգարիտա ֆոն Վրագելը ծնվել է 1877 թվականի հունվարի 7-ին Մոսկվայում՝ ռուսական կայսերական բանակի գնդապետ Կառլ Ֆաբիան բարոն ֆոն Վրագելի (1839-1899) տանը, որը ամուսնացած էր իր հեռու հարազատ բարոնուհի ֆոն Վրանգելի հետ։ Ընտանիքը ստիպված էր հաճախ տեղափոխվել և նա սովորել է Մոսկվայում և Ուֆայում։ Երբ 1888 թվականին նրա հայրը ծառայությամբ տեղափոխվել էր Թալին, Մարգարիտա Վրագելը սկսեց հաճախել տեղի գերմանական կանանց դպրոցը։ Նրա մաթեմատիկա և բնական գիտություններ առարկաների հանդեպ հակումը վաղ է դրսևորվել։ 1894 թվականին ավարտել է դպրոցը ուսուցչուհու վկայականով։ Մի քանի տարվա ընթացքում նա տվել է անհատական դասեր, ինչպես նաև զբաղվել է նկարչությամբ և գրել պատմվածքներ։

Գրայֆսվալդի համալսարանի հաճախումը նրա կյանքի համար շրջադարձային է եղել։ 1904 թվականի աշնանը նա ընդունվել է Տյուբինգենի համալսարան։ 1909 թվականին նա փայլուն պաշտպանել է «Isomerieerscheinungen beim Formylglutaconsäureester und seinen Bromderivaten» դիսերտացիան և աշխատել է նոբելյան դափնեկիրներ Ուիլյամ Ռամզայի հետ Լոնդոնում և Մարի Կյուրիի հետ Փարիզում։ 1912 թվականի վերջին տուն վերադառնալով, նա գլխավորել է Էստոնիայի գյուղացիական միության փորձառու կայանը։ 1917 թվականին, բոլշևիկների կողմից կալանավորումից և գերմանական զինվորների կողմից ազատումից հետո, Մարգարիտա Վրագելը հայտնվել է Գերմանիայում գտնվող Հոհենհեյմի համալսարանում։

Մարգարիտա Վրագելը պաշտպանելով երկրորդ դիսերտացիան, ստացել է պրիվատ-դոցենտի պաշտոն։ 1923 թվականին Վյուտեմբերգյան նախարարությունը նրան նշանակել է Հոհենհեյմի համալսարանի բույսերի սնման ամբիոնի պրոֆեսոր և բուսաբուծության խնդիրներով զբաղվող ինստիտուտներից մեկի տնօրեն, որը գիտնական տղամարդկանց մոտ առաջացրել է մեծ դժգոհություն։ Գործընկերների հետ հարաբերությունները երկդիմի էին, մեկը Վրանգելին մեղադրում էր գոռոզության մեջ, իսկ ուրիշները հիանում էին նրա բարությամբ և հումորով։

20-րդ դարի սկզբին եվրոպական մի շարք երկրներում կին պրոֆեսորները չէին կարող լինել ամուսնացած։ Բայց երբ 1928 թվականին Վրանգելը ամուսնացավ իր մանկության ընկեր Վլադիմիր Անդրոնիկովի հետ, նրա համար կատարվել է առաջին զիջումներից մեկը, որի շնորհիվ նա թույլատվություն էր ստացել շարունակել դասավանդումը և ինստիուտի ղեկավարումը։

Մարգարիտա ֆոն Վրագելը մահացել է 1932 թվականի մարտի 31-ին 55 տարեկան հասակում՝ Շտուտգարտում։

## Ընտրյալ հրապարակումներ
* *Phosphorsäureaufnahme und Bodenreaktion*. Verlagsbuchhandlung Paul Parey Berlin 1920. Habilitationsschrift Landwirtschaftliche Hochschule zu Hohenheim 1920.
* *Gesetzmäßigkeiten bei der Phosphorsäureernährung der Pflanze*. Verlagsbuchhandlung Paul Parey Berlin 1922.
* (Ed.) *Die Düngerlehre.* Von D. N. Prjanischnikow. Professor an der Landwirtschaftlichen Hochschule in Moskau. Nach der fünften russischen Auflage herausgegeben von M. von Wrangell. Verlagsbuchhandlung Paul Parey Berlin 1923.
* "Ernährung und Düngung der Pflanzen. In: *Handbuch der Landwirtschaft*. Herausgegeben von F. Aereboe, J. Hansen und Th. Roemer. Verlagsbuchhandlung Paul Parey Berlin 1929. Volume 2, pp.&nbsp;295–396.

## Ծանոթագրություններ

## Գրականություն
* 
*
*
*

Կատեգորիա:Գերմանացի կին քիմիկոսներ
Կատեգորիա:Թյուբինհեմի համալսարանի շրջանավարտներ
Կատեգորիա:Կին գիտնականներ
Հովսեփ Աղաջանյան

**Հովսեփ Իվանի Աղաջանյան** (), հայ տնտեսագետ։ Տնտեսագիտական գիտությունների դոկտոր (2004):

## Կենսագրություն
Հովսեփ Աղաջանյանը ծնվել է 1958 թվականի մարտի 21-ին, Սյունիքի մարզի Դարբաս գյուղում։ 1980 թվականին ավարտել է Երևանի ժողովրդական տնտեսության ինստիտուտը։ 1986 թվականին աշխատել է ՀԽՍՀ ԳԱ Տնտեսագիտության ինստիտուտում։ 1988 թվականին աշխատել է Երևանի պետական տնտեսագիտական ինստիտուտում։

Աշխատանքները վերաբերում են տնտեսության պետական կառավարմանը, ազգային տնտեսական մոդելի ձևավորման, ինչպես նաև ժամանակակից տնտեսագիտության տեսության հիմնախնդիրներին։

## Երկեր
* Անձնական տնտեսական շահը արտադրական հարաբերությունների համակարգում։ Երևան, Հայկական ԽՍՀ ԳԱ, 1989։
* Տնտեսագիտություն բոլորի համար։ Երևան, «Տիգրան Մեծ», 2001 (համահեղինակ)։
* Պետությունը և տնտեսությունը։ Երևան, «Տնտեսագետ», 2004 (համահեղինակ)։
* Տնտեսության պետական կարգավորման արդի հիմնախնդիրներիը (տեսություն և պրակտիկա)։ Սեղմագիր - Ը.00.01 - «Տեսական տնտեսագիտություն» մասնագիտությամբ,  տնտեսագիտության դոկտորի գիտական աստիճանի հայցման ատենախոսության, Երևանի պետական տնտեսագիտական ինստիտուտ, Երևան, 2004։
* Տնտեսագիտություն բոլորի համար։ 2-րդ բարեփոխված լրամշակված հրատարակչություն, Երևան, «Տիգրան Մեծ», 2006 (համահեղինակ)։
* Տնտեսագիտության տեսության ընդհանուր հիմունքները։ Երևան, «Տնտեսագետ», 2008 (համահեղինակ)։
* Տնտեսագիտության տեսություն։ Ուսումնական ձեռնարկ, Երևան։ Ա. հ., 2009 (համահեղինակ)։
* Տնտեսական զարգացում։ Հայաստանի պետական տնտեսագիտական համալսարան, Երևան, «Տնտեսագետ», 2014 (համահեղինակ)։

## Ծանոթագրություններ

Կատեգորիա:Հայ տնտեսագետներ
Կատեգորիա:Տնտեսագիտական գիտությունների դոկտորներ
Կատեգորիա:ՀՊՏՀ շրջանավարտներ
Մարինա Աղաջանյան

**Մարինա Գերասիմի Աղաջանյան** (), հայ բժիշկ, սրտաբան։ Բժշկական գիտությունների դոկտոր (2002), պրոֆեսոր (2003): ՀՀ ֆիզիկական կուլտուրայի և սպորտի վաստակավոր աշխատող (2002):

Գերասիմ Աղաջանյանի դուստրը։

## Կենսագրություն
Մարինա Աղաջանյանը ծնվել է 1946 թվականի հուլիսի 3-ին, Երևանում, բժիշկների մի քանի սերնդի ներկայացուցիչ Գերասիմ Աղաջանյանի ընտանիքում։ 

1970 թվականին ավարտել է Երևանի բժշկական համալսարանը։ 1971-1984 թվականներին աշխատել է Երևանի սրտաբանության գիտահետազոտական ինստիտուտում, 1984 թվականին՝ Ֆիզիկական կուլտուրայի հայկական պետական ինստիտուտի սպորտի բժշկության ամբիոնում։ 2002 թվականին պաշտպանել է դոկտորական ատենախոսություն՝ մարզիկների սրտի կառուցվածքաֆունկցիոնալ առանձնահատկությունների մասին թեմայով` դառնալով առաջին բժշկագիտության դոկտորը սպորտային բժշկության և սպորտային սրտաբանության ոլորտում։

Աշխատանքները վերաբերում են սպորտում սրտի հարմարվողականության հիմնախնդիրներին։

## Երկեր
* О значении раздельного апекскардиографического исследования в оценке функционального состояния сердца при митральном пороке [Текст]: автореф. дис. ... канд. мед. наук : 14.00.06 / М. Г. Агаджанян, 1981, 23 с.
* Ախտաբանական վիճակները սպորտում։ (Մեթոդական ձեռնարկ), Ֆիզիկական կուլտուրայի հայկական պետական ինստիտուտ, Սպորտային բժշկության ամբիոն, Երևան, Ա. հ., 2004 (համահեղինակ)։
* Առողջ ապրելու գաղտնիքները։ Ցուցումներ դպրոցականներին, Երևան, Անտարես, 2005 (համահեղինակ)։
* Մանկական սպորտային բժշկության հիմնահարցերը։ Ուսումնական ձեռնարկ, Ֆիզիկական կուլտուրայի հայկական պետական ինստիտուտ, Ֆիզիոլոգիայի և սպորտային բժշկության ամբիոն, Երևան, Ա.հ., 2008 (համահեղինակ)։

## Ծանոթագրություններ

Կատեգորիա:Բժշկական գիտությունների դոկտորներ
Կատեգորիա:Երևանի պետական բժշկական համալսարանի շրջանավարտներ
Կատեգորիա:ՀՀ ֆիզիկական կուլտուրայի և սպորտի վաստակավոր աշխատողներ
Կատեգորիա:Հայ բժիշկներ
Կատեգորիա:Հայ պրոֆեսորներ
Կատեգորիա:Հայ սրտաբաններ
Բրազիլիայի ամազոնյան անտառների հրդեհները 2019 թվականին

**2019 թվականի Բրազիլիայի ամազոնյան անտառների հրդեհները** գտնվում են գիտական և միջազգային համայնքի ուշադրության կենտրոնում։ Այս հրդեհները որակվել են որպես ամենալայնածավալ՝ 2013 թվականից մինչ օրս՝ հաշվի առնելով Բրազիլիայի տիեզերական կայանի և Տիեզերական հետազոտությունների ազգային ինստիտուտի իրականացրած մշտադիտարկման արդյունքները։

Ամազոնյան անտառների գրեթե երկու երրորդը տեղակայված է Բրազիլիայի սահմանների շրջակայքում, և հրդեհների կեսից ավելին տեղի է ունեցել Ամազոնի անձրևային անտառներում, որոնք գլոբալ տաքացման դանդաղեցման գործում կենսական նշանակություն ունեն և աշխարհի ամենամեծ արևադարձային անտառներն են։

*INPE*-ի վիճակագրական տվյալների համաձայն՝ Բրազիլիայի անտառներում 2019 թվականի հունվարից օգոստսի 23-ը ներառյալ հաշվվում է առնվազն 75․336 անտառային հրդեհ, ընդ որում՝ արևադարձային անտառներում 40․000-ից ավելի մարդ է եղել։ Օգոստոսի 20-ի դրությամբ՝ արևադարձային անտառների հրդեհները բռնկված են Բրազիլիայի չորս նահանգներում՝ Ամազոնաս, Ռոնդոնիա, Մատու Գրոսու և Պարա։ Որպես բրազիլական նահանգներ՝ և՛ Ամազոնասը, և՛ Ակկոն արտակարգ դրություն են հայտարարել։

## Ծանոթագրություններ

Կատեգորիա:2019 աղետներ
Կատեգորիա:Բրազիլիայի բնության հատուկ պահպանվող տարածքներ
Կատեգորիա:Բրազիլիայի պատմություն
Կատեգորիա:Կլիմայի փոփոխություն
Շահանդուխտ Միհրանյան

**Շահանդուխտ Միհրանյան** (), հայ իշխանադուստր Աղվանքում։

Աղվանքի Վարազ Տրդատ իշխանի դուստրը, Միհրանյանների իշխանական տոհմից։

## Կենսագրություն
Երբ Շահանդուխտը հարս էր գնում մի հայ իշխանի, Տաթևի վանքի մոտ դարանակալ պարսիկները հարձակվում են՝ նրան առևանգելու համար։ Շահանդուխտը իր պատիվը կյանքից բարձր գնահատելով և նրանց ձեռքը չընկնելու համար, բարձր ժայռի գագաթից ձիով ցած է թռնում և անվնաս իջնում Որոտան գետի ափը ու ազատվում առևանգողներից։ Այդ դեպքից հետո այդ ժայռը կոչվել է Շահանդուխտի քերծ։ Իբրև շնորհակալություն, նույն տեղում կառուցել է տալիս մի մատուռ (Շահանդուխտի մատուռ), որտեղ 30 տարի ճգնելուց հետո մահանում է։

## Ծանոթագրություններ

Կատեգորիա:Հայ իշխանուհիներ
Կատեգորիա:Միհրանյաններ
Բարաթաուլի

**Բարաթաուլի** (), գյուղ Վրաստանում։ Գտնվում է Աջարիայի Ինքնավար Հանրապետության Շուախևի շրջանում։

## Դիրք
Գտնվում է ծովի մակարդակից 880 մետր բարձրության վրա։ Շրջկենտրոն Շուախևից 19 կմ հեռավորության վրա։

## Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 308 մարդ։

## Ծանոթագրություններ

Կատեգորիա:Աջարիայի բնակավայրեր
Կատեգորիա:Շուախևի շրջան
Կատեգորիա:Վրաստանի բնակավայրեր
Կատեգորիա:Վրաստանի գյուղեր
Արթուր Աղաբալյան

**Արթուր Ստեփանի Աղաբալյան** (), մոլեկուլային վարակաբան։ Կենսաբանական գիտությունների դոկտոր (1993), պրոֆեսոր (1999): Բժշկական ծառայության փոխգնդապետ (2001):

## Կենսագրություն
Արթուր Աղաբալյանը ծնվել է 1938 թվականի հունիսի 3-ին, Երևանում։ 1965 թվականին ավարտել է Ալմա Աթայի բժշկական ինստիտուտը։ 1966-1985 թվականներին աշխատել է ՀԽՍՀ ԳԱ Փորձարարական կենսաբանության ինստիտուտում, 1985-1993 թվականներին՝ Պրոկտոլոգիայի ինստիտուտի կլինիկաախտորոշման բաժնի վարիչ։ 1994-1995 թվականներին եղել է Երևանի պետական բժշկական համալսարանի ռազմաբժշկական ֆակուլտետի դեկանի տեղակալ, 1994-2002 թվականներին՝ ամբիոնի վարիչ։

Աղաբալյանն առաջին անգամ անջատել և ֆիզքիմիական ու էլեկտրոնամանրադիտակային եղանակներով բնութագրել է pseudomonas putida և turingiensis բակտերիաների պլազմիդային ԴՆԹ-ները։ Առաջարկել է մարդու հաստ աղիքում ուռուցքային աճի վաղ ախտորոշման կենսաքիմիական չափանիշներ։

## Անդամակցություն
* ՌԴ բնական ԳԱ անդամ (1999)
* ՀՀ ԳԱ Միկրոբիոլոգիայի ինստիտուտի մասնագիտացված խորհրդի անդամ
* «Հայաստանի կենսաբանական ամսագրի» խմբագրական խորկրդի անդամ
* «Տեսական և կլինիկական բժշկության հարցեր» ամսագրի անդամ

## Պարգևներ
* ԵՊԲՀ ոսկե մեդալ (2000)
* Բժշկական ծառայության փոխգնդապետ (2001)

## Երկեր
* Агабалян А. С., Молекулярные основы биологии арбовирусов, М., 1973 (համահեղինակ).

## Ծանոթագրություններ

## Գրականություն
* Айриян А. П. Армянские учёные-медики, Ер., 1998, 276 с.

Կատեգորիա:Մոլեկուլային վարակաբաններ
Կատեգորիա:Կենսաբանական գիտությունների դոկտորներ
Կատեգորիա:Հայ պրոֆեսորներ
Կատեգորիա:Բժշկական ծառայության փոխգնդապետներ
Կատեգորիա:Ալմա Աթայի բժշկական ինստիտուտի շրջանավարտներ
Կարծիք

**Կարծիք**, ինչ-որ բանի մասին հասկացություն, հաստատում, դատողություն, եզրակացություն, հետևություն, տեսակետ կամ հայտարարություն այն թեմաների շուրջ, որտեղ հնարավոր չէ հասնել լիարժեք անկողմնակալության, հիմնված է փաստերի մեկնաբանության և դրանց նկատմամբ հուզական վերաբերմունքի վրաː

## Պատմություն
Կարծիքը ի տարբերություն փաստի, որ կարող է ստուգվել և ստուգման արդյունքում հաստատվել կամ մերժվել,  չի ենթարկվում փաստական ստուգման։ Կարծիքը կարող է հիմնված լինել փաստերի վրա, այս դեպքում այն համարվում է փաստարկ (փաստ)։ Տարբեր մարդիկ կարող են միևնույն փաստի հիման վրա ունենալ տարբեր (ընդհուպ մինչև տրամագծորեն հակադիր) կարծիքներ։ Ի տարբերություն փաստերի, որոնք համարվում են հաստատուն (անփոփոխ), կարծիքները կարող են փոփոխվել` ելնելով լրացուցիչ փաստարկներից։ Վերլուծելով փաստարկները` կարելի է եզրակացնել, որ կարծիքներից մեկը ավելի լավ է հիմնված փաստերի վրա, քան մյուսը ː
Պատճառահետևանքային կապը, որ բերում է կարծիքի ձևավորմանը, իր մեջ ներառում է տվյալ մարդու էմոցիաները, զգացմունքները, համոզմունքները, նրա տեսակետը, ըմբռնումը և ցանկություններըː Կարծիքը ի տարբերություն իմացության կարող է հիմնվել չապացուցված (չհաստատված), սխալ կամ կեղծ տեղեկատվության վրաː

## Տեսակներ
Կարծիքի տեսակներն են՝

* պաշտոնական,
*հասարակական,
* անձնական կամ անհատական,
* կուսակցական

## Տես նաև
* Հեղինակություն
* Պարադոքս

## Ծանոթագրություններ

## Գրականություն
* 

## Արտաքին հղումներ
* Официальное мнение, Большая энциклопедия нефти и газа.
* «Официальное мнение Церкви: что это, и когда оно высказывается?», сайт журнала «Нескучный сад».
* «Персональное мнение. А вам слабо!», Новороссийские известия.
* Персональное мнение, Новости Ульяновска.
* Новости, Рубрика: Партийное мнение Наш паровоз вперёд лети! В Коммуне остановка…, Королёвское городское партийное отделение КПРФ.

Կատեգորիա:Շփում
Յաանովյան եկեղեցի

**Յաանովյան եկեղեցի** (), չպահպանված պաշտամունքային կառույց Նարվայում։ Եղել է քաղաքի խորհրդանիշներից մեկը 7-րդ դարի կեսերից մինչև 20-րդ դարի կեսերը։
 
Գտնվել է քաղաքի պատմական մասում՝ Վիրու փողոց, 18 հասցեում։

## Պատմություն
Եկեղեցու շենքը 1641-1652 թվականներին շվեդական համայնքի համար կառուցել են տեղացի վարպետներ Էլիաս Մուրը և Հանս Սքիները, իսկ 1644 թվականից շինարարությանը մանսակցել են նաև Զաքարիա Հոֆմանը և Մաթիաս Դաուսը։ 1659 թվականին խոշոր քաղաքային հրդեհի պատճառով եկեղեցին զրկվել է տանիքից և զանգակատնից և վերականգնվել մոտ երեք տարի։ 1690 թվականին վերակառուցվել է ներսից և դրսից։ 1691 թվականին եկեղեցուն կից բացվել է անկելանոց տարեց ծխականների համար։

1704 թվականին ռուս կայսր Պետրոս I-ը գրավել է Նարվան։ Եկեղեցում տեղադրվել է իկոնոստաս և այն վերածվել է ռուս ուղղափառ եկեղեցու տաճարի՝ կոչվելով Ալեքսանդր Նևսկու անունով։ Որպես ուղղափառ եկեղեցի գործել է մինչև 1708 թվականի հունիսի 29-ին Փրչի Պայծառակերպության տաճարի օծումը և փակվել։ Պատարագներ այնտեղ անցկացվել են միայն Ս. իշխան Ալեքսանդր Նևսկու օրը։ 1708 թվականին քաղաքից արտաքսված գերմանացիներին ժամանակի ընթացքում (1718 թվականին) թույլատրվել է վերադառնալ նախկին բնակության վայր։

1733 թվականին Աննա Յոհանովնայի գահակալությունից հետո շենքը հանձնվել է գերմանական համայնքին՝ նրանից վերցրած Դյոմսկի տաճարի փոխարեն։ Վերանորոգումից հետո քահանա Կասպար Մաթիաս Ռոդդենն այն օծել է 1734 թվականին Սուրբ Հովհաննես Մկրտչի անունով (Սուրբ Հովհաննեսի եկեղեցի)։ Եկեղեցին բազմիցս այրվել է (1747 և 1774 թվականներին), բազմիցս վերականգնվել է (1789 և 1849-1850 թվականներին), վնասվել հրետանային գնդակոծություններից Էստոնիայի անկախության պատերազմի ժամանակ (1919)։

Եկեղեցու շենքը քանդվել է 1944 թվականին՝ ռազմական գործողությունների ընթացքում։ 1950-ական թվականներին քանդվել են նաև նրա ավերակները։

## Ծանոթագրություններ

## Գրականություն
* Vt H. J. Hansen, Geschichte der Stadt Narva, 1858.

## Արտաքին հղումներ
*  Bidrag till kännedom om Evangelisk-lutherska församlingarne i Ingermanlands stift, 1865, 127—128

Կատեգորիա:Եկեղեցիներ այբբենական կարգով
Կատեգորիա:Էստոնիայի եկեղեցիներ
Էլիզաբեթ Միտչել

**Էլիզաբեթ Միտչել** (, ), ամերիկացի դերասանուհի, որը առավել հայտնի է ABC հեռուստաալիքի « Կորուսյալները» հեռուստասերիալում (2006-2010) խաղացած Ջուլիետ Բյորքի դերով։ Միտչելը նկարահանվել է նաև «Այցելուներ» (2009-2011), «Հեղափոխություն» (2012-2014) և «Թեժ ամառ» (2016) հեռուստասերիալներում։

## Վաղ տարիներ
Էլիզաբեթ Միտչելը ծնվել է Լոս Անջելեսում (Կալիֆոռնիա նահանգ)։ Նրա ծնունդից հետո  ծնողները տեղափոխվել են Դալաս (Տեխաս նահանգ)։ Միտչելը Դալասի կենտրոնում՝ թատերական շրջանում, ավարտել է Բ․ Տ․ Վաշինգթոնի արվեստի կատարողական և տեսողական տեսակների ավագ դպրոցը։ Դրանից հետո նա Ստեֆենս քոլեջում ստացել է արվեստի բակալավրի կոչում, ինչպես նաև շարունակել է իր ուսումը Ամերիկայի դրամայի ակադեմիայի բրիտանական մասնաճյուղում։ Դրանից բացի, վեց տարի աշխատել է Դալասի կենտրոնական թատրոնում և մեկ տարի՝ Encore Company թատրոններում։

## Կարիերա
Հեռուստատեսությունում իր նորամուտից առաջ Միտչելը ելույթ է ունեցել թատրոնում։ Նա հայտնվել է այնպիսի թատերական բեմականացումներում, ինչպիսք են՝ «Չիկագո»,  «As You Like It»,  «A Funny Thing Happened on the Way to the Forum», «Measure for Measure» և «Baby»։ Հեռուստատեսությունում իր կարիերան սկսել է 1994-1995 թվականներին՝ «Անվերջ սեր» ցերեկային սերիալում խաղացած դերով, ինչից հետո նկարահանվել է ոչ երկար գոյություն ունեցող մի շարք հեռուստասերիալներում, որոնցից յուրաքանչյուրը առաջին եթերաշրջանի նկարահանումից հետո փակվել է։ Նրա առաջին հաջողությունը կարելի է համարել Անջելինա Ջոլի գործող անձի սիրուհու դերը «Ջիա» (1998) հեռուստաֆիլմում։ 2000-2001 թվականներին Միտչելը երկրորդական դեր է խաղացել «Շտապ օգնություն» հեռուստասերիալում, իսկ հետո՝  «Ռադիոալիք» (2000), «Սանտա Կլաուս 2» (2002) և «Սանտա Կլաուս 3» (2006) ֆիլմերում։

Միտչելը  ճանաչում է ձեռք բերել 2006-2010 թվականներին Կորուսյալները» հեռուստասերիալում խաղացած Ջուլիետ Բյորքի դերով։ Այդ դերը Էմմի մրցանակաբաշխության ժամանակ նրան անվանակարգ է բերել։  «Կորուսյալները» հեռուստասերիալի վերջին եթերաշրջանի նկարահանումների հետ զուգահեռաբար ABC-ն  նրան գլխավոր դեր է տալիս «Այցելուներ» հեռուստասերիալում, որը հանդիսանում է 1980-ական թվականների նույնանուն հեռուստաշոուի վերափոխումը։ Շոուն երկու եթերաշրջանից հետո փակվել է։ Նրա փակվելուց հետո Միտչելը երկրորդական դերով միացել է ABC-ի հեռուստաալիքի «Մի անգամ հեքիաթում» հեռուստասերիալի չորրորդ եթերաշրջանի նկարահանմանը։

## Անձնական կյանք
2001-2002 թվականներին Միտչելը ամուսնացած է եղել դերասան Գարի Բեյկուելի հետ։ 2004-2013 թվականներին ամուսնացած է եղել Քրիս Սոլդևիլի հետ։ Նախկին ամուսիններն ունեն որդի՝ Քրիստոֆեր Ջոզեֆ Սոլդևիլը։

## Ֆիլմագրություն

## Ծանոթագրություններ

Կատեգորիա:Մարտի 27 ծնունդներ
Կատեգորիա:1970 ծնունդներ
Կատեգորիա:Անձինք այբբենական կարգով
Կատեգորիա:Լոս Անջելես քաղաքում ծնվածներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Թատրոնի դերասանուհիներ
Կատեգորիա:21-րդ դարի ամերիկացի դերասանուհիներ
Կատեգորիա:20-րդ դարի ամերիկացի դերասանուհիներ
Կատեգորիա:Թատրոնի ամերիկացի դերասանուհիներ
Կատայուն Ռիահի

**Կատայուն Ռիահի** (, ), կինոյի և հեռուստատեսության պարսիկ դերասանուհի, կանացի լավագույն դերերի  մրցանակակիր ու դափնեկիր, ավելի ուշ՝ հասարակական գործիչ և բարեգործ։ Բարեգործական «*Komak Charity Foundation*» կազմակերպության հիմնադիր և գործադիր տնօրեն։

## Կենսագրություն և կարիերա
Կատայուն Ռիահին ծնվել է 1961 թվականի դեկտեմբերի 31-ին, Թեհրանում։ Ստանալով գրականության և մարդաբանության բարձրագույն կրթություն՝ մի քանի տարի զբաղվել է գրական աշխատանքով, այնուհետև զբաղվել է կատարողական գործունեությամբ։

Առաջին անգամ տեսախցիկի դիմաց հայտնվել է 1985 թվականին՝ «Հարևանավարի ստվեր» հեռուստասերիալում։

1987 թվականից սկսել է նկարահանվել կինոյում՝ մեծ էկրանի համար։ Իր դեբյուտային ֆիլմերից մեկի՝ «Աշուն»-ի, համար «Ֆաջր» կինոփառատոնում «լավագույն կանացի դեր» անվանակարգում առաջադրվել է «Բյուրեղային Սիմուրգ» մրցանակի։ 2002 թվականին «Գաղտնի երեկո» ֆիլմում դերի համար Կահիրեի միջազգային կինոփառատոնում պարգևատրվել է որպես «լավագույն դերասանուհի» և ևս մեկ անգամ առաջադրվել է «Բյուրեղային Սիմուրգ» մրցանակի։

2009 թվականին Կատայունը հայտարարել է դերասանուհու կարիերան ավարտելու իր որոշման մասին։

## Ֆիլմագրություն

**Կինոյում**
* Հախճասալ - 2013
* Տամաս Շեյտանի - 2013
* Կաշտի Անժելիկա - 2009
* Գարիբե - 2008
* Պայիզան - 2008
* Հրավեր - 2008
* Տիկին - 2003
* Ինչ-որ մի տեղ - 2003
* Գաղտնի երեկո - 2002
* Կինո չի խոսում - 2002
* Տիրամայր - 2002
* Այլ տեղերում - 2002
* Կրիա - 1996
* Մայիս Ողորմած - 1995
* Քարավան - 2002
* Կապվել չարության հետ - 2002
* Բախտավորի կյանքը - 1990
* Բնակարան № 13 - 1990
* Անջելիկայի նավը - 1988
* Վերջին րոպեին - 1988
* Օտարներ - 1987
* Տեղեկատու - 1987
* Անկում - 1987

**Հեռուստատեսությունում**
* Յուսուֆ մարգարե - 2008
* Տասերորդ գիշեր - 2001
* Անձրևից հետո - 1999-2000
* Մեր կյանքի օրեր - 1998-1999
* Սո - 1997-1998
* Կվերադառնական ծիծեռնակները - 1996-1977
* Հերոսները մահանում են - 1996
* Ցեղապետ - 1994
* Հարևաններ - 1993
* Անապատում - 1992
* Հարևանավարի ստվեր - 1985-1986

## Ծանոթագրություններ

## Արտաքին հղումներ
* 

Կատեգորիա:Իրանցի դերասանուհիներ
Կատեգորիա:Իրանցի հասարակական գործիչներ
Սալամ Սալամզադե

**Սալամ Աբդուլկասիմ օկլի Սալամզադե** (, ), Ադրբեջանի նկարչության դպրոցի նշանավոր ներկայացուցիչներից մեկը, ադրբեջանցի խորհրդային նկարիչ, Ադրբեջանական ԽՍՀ ժողովրդական նկարիչ (1982), Ադրբեջանական ԽՍՀ արվեստի վաստակավոր գործիչ։

## Կենսագրություն
Սալամ Սալամզադեն ծնվել է 1908-ի մարտի 7-ին Բաքվում։ 1929 թվականին ավարտել է Ադրբեջանի արվեստի պետական դպրոցը։ 1932 թվականին ավարտել է Վ.Ի. Լենինի անվան Մոսկվայի պետական մանկավարժական ինստիտուտը։ Ստացել է մանկավարժական կրթություն։ 1931-1932 թվականներին ռեժիսոր Ռզա Թահմասիբի, նկարիչ Ռուստամ Մուստաֆաևի և կինոռեժիսոր Նաջաֆզադեի հետ միասին սովորել է ասպիրանտուրան։

1931 -1934 թվականներին Սալամը մի շարք ուշագրավ աշխատանքներ է ստեղծում՝ «Հին քաղաք», «Արևի տակ», «Կանայք ջրով», «Նարիման Նարիմանով», «Մեհդի Հուսեյն» և այլն։

Նա ցուցահանդեսներին մասնակցել է 1930 թվականից։ Նրա աշխատանքների առանձին ցուցահանդեսներ ցուցադրվել են աշխարհի մի շարք երկրներում։ Կարևոր ցուցահանդեսներ. «Համամիութենական արվեստի ցուցահանդես» - Մոսկվա, 1949; «Համամիութենական արվեստի ցուցահանդես» - Մոսկվա, 1951;

Նա մահացավ 1997 թվականին Բաքվում։

## Պարգևներ
* 20px Ադրբեջանական ԽՍՀ ժողովրդական նկարիչ,
* 20px Ադրբեջանական ԽՍՀ արվեստի վաստակավոր գործիչ;

## Աղբյուրներ
* Популярная художественная энциклопедия под ред. Полевого В. М.; М.: Издательство «Советская энциклопедия», 1986.

## Ծանոթագրություններ

Կատեգորիա:Ադրբեջանցի նկարիչներ
Կատեգորիա:Օրիենտալիստ նկարիչներ
Բրոնե Բույվիդայտե

**Բրոնե Բույվիդայտե** (; *Тиру Дукте* (կեղծանուն), ), լիտվացի գրող և արձակագիր։

## Կենսագրություն

Ծնվել է արհեստավորի փոքր ընտանիքում։ Մեծացել է Անիկշչայում։ Ավարտել է Կովնեյի հաշվապահական կուրսերը (1912): Աշխատել է որպես վաճառական։ 1914 թվականին ավարտել է Ուտենայի քառամյա դպրոցը, 1918 թվականին` Վորոնեժի գիմնազիա։ 1918-1930 թվականներին որպես ուսուցիչ է աշխատել Սկուոդասում, Վեվերվերջում, Պանեվեզում, Անիկշչայում։ Երկրորդ համաշխարհային պատերազմից հետո մինչև 1948 թվականը աշխատել է ուսուցիչ Ալիտուսում։

Մոտ 1960 թվականին նա կորցրել է տեսողությունը։ 1970 թվականին ընդունվել է Լիտվայի կույրերի միություն։ Կույրերի համայնքը նրան օգնություն է ցույց տվել։ Չնայած կուրությանը՝ նա երեխաների համար գրել է մի քանի գրքեր։

Թաղված է Անիկշչայում։

## Ստեղծագործություն

Միջպատերազմյան տարիներին տպագրվել է բանաստեղծությունների երեք ժողովածու, արձակի մի քանի գրքեր։ Նա երեխաների համար գրել է «Անիկշչայի բալլադներ» («Անիկշչայի բալադներ», 1930 թվական), հեքիաթներ, բանաստեղծություններ, պատմվածքներ։ Պատերազմից հետո, բացի նոր բանաստեղծություններից, նա նորից խմբագրել է նախորդ գործերը, հիմնականում երեխաների համար։

Նա գրել է «Բաց թերթեր» (Atversti lapai, 1934) վեպը, «Լիբրետտո Բոբ և երեցներ» օպերաների համար (Pupa ir seneliai)՝ Միկաս Վայտկևիչիուսի, «Յուրատե և Կաստիտիս<» («Jūratė ir Kąstytis», բեմադրվել է 1972 թվականին) Կ. Բանայտիսայի։

Նրա որոշ բանաստեղծություններ հիմնված են Վլադաս Յակուբենասի, Ալեքսանդրա Դիրվյանսկատեի և լիտվացի այլ կոմպոզիտորների երգերի երաժշտության վրա։

Օգտագործել է Тиру Дукте (*Tyrų duktė*) մականունը։

## Ստեղծագործություններ

* Vasaros šnekos. 1921 (բանաստեղծությունների գիրք)
* Mėlynasis drugelis. 1927 (պիես-հեքիաթ)
* Anykščių baladės. 1930
* Skudučiai. 1933 (բանաստեղծությունների գիրք)
* Stebuklingoji radasta. 1933 (պիես-հեքիաթ)
* Auksinis batelis. 1936 («Ոսկե կոշիկ», պատմվածք)
* Trys bičiuliai. 1937 (պատմվածք)
* Po žilvičiais. 1939 (բանաստեղծությունների գիրք)
* Atversti lapai. 1934 (վեպ)
* Lapė gudragalvė. 1935 (պիես-հեքիաթ)
* Pro vaikystės langą. 1969 («Մանկության լուսամուտ», պատմվածք)
* Karklo švilpa. 1972
* Vargai vartus kilnoja. Vilnius Vaga, 1982 («Դժբախտությունը բացում է դարպասները», հուշեր)
* Pro vaikystės langą. Vilnius Vyturys, 1995

## Ծանոթագրություններ

## Արտաքին հղումներ
* Բրոնե Բույվիդատեի հուշահամալիր-թանգարան
* Բրոնե Բույվիդատե

Կատեգորիա:Լիտվացի գրողներ
Կատեգորիա:Լիտվացի բանաստեղծուհիներ
Կատեգորիա:Կույր բանաստեղծներ
Կատեգորիա:Լիտվացի մանկագիրներ
Կատեգորիա:Արձակագիրներ
Կատեգորիա:Լիտվացի կին գրողներ
Կատեգորիա:Լիտվացի մանկավարժներ
Ագրոքիմիական վերլուծություն

**Ագրոքիմիական վերլուծություն**, ագրոքիմիական լաբորատորիայում լաբորատոր եղանակով բույսերի, պարարտանյութերի, պեստիցիդների, կերի, հողի քիմիական բաղադրության որոշում և գյուղատնտեսական մթերքների որակի ուսումնասիրում։

## Վերլուծության եղանակներ
Բույսերի վերլուծության դեպքում որոշում են դրանց մակրոտարրերի, օրգանական միացությունների՝ սպիտակուցներ, ճարպեր, ածխաջրեր պարունակությունը (օրինակ՝ շաքարի ճակնդեղի արմատներում` շաքարի, կարտոֆիլի պալարներում՝ օսլայի, արևածաղկի սերմերում՝ ճարպի, հացահատիկում՝ սպիտակուցի պարունակությունը)։

Պարարտանյութերում որոշում են սննդանյութերի քանակն ու ձևը, թթվայնությունն ու հիմնայնությունը, կրային պարարտանյութերում՝ կալցիումի և մագնեզիումի, գոմաղբում՝ ազոտի, ֆոսֆորի, կալիումի, միկրոտարրերի, ջրի պարունակությունը, տորֆում՝ խոնավությունը, մոխրայնությունը, թթվայնությունը, տարրալուծման աստիճանը։

Ագրոքիմիական վերլուծության մեջ կիրառվող եղանակներն են՝ մոխրացում, գունաչափություն, ֆլուորեսցենտում, նեյտրոնային ակտիվացում։ Ավելի հաճախ են կիրառվում սպեկտրալուսաչափությունը, բոցալուսաչափությունը, քրոմատագրությունը և ճառագայթաակտիվ իզոտոպները։

## Ծանոթագրություններ

Կատեգորիա:Գյուղատնտեսություն
Զուլեյկա Ռոբինսոն

**Զուլեյկա Ռոբինսոն** (, ), բրիտանացի դերասանուհի։ Առավել հայտնի է «Իդալգո», «Վենետիկյան վաճառական», «Միայնակ սլաքներ», «Նոր Ամստերդամ», «Կորուսյալները» և «Հռոմ» ֆիլմերում ու հեռուստասերիալներում խաղացած դերերով։

## Կենսագրություն
Զուլեյկա Ռոբինսոնը ծնվել է 1977 թվականի հունիսի 29-ին Լոնդոնում։ Նրա հայրը անգլիացի է, մայրը՝ հնդկամուսուլմանական ծագմամբ բիրմանուհի։ Նրա անունը պարսկական արմատներ ունի։ Զուլեյկան ավարտել է Լոս Անջելեսի Դրամատիկ արվեստի ամերիկյան ակադեմիան։ Նրա երակներով հոսում է պարսիկների, մալայացիների և շոտլանդացիների արյունը։

Ռոբինսոնն իր դերասանական կարիերան սկսել է 2000-ական թվականներին։ Հանդիսատեսին հայտնի է «Միայնակ սլաքներ» հեռուստասերիալում խաղացած *Իվ Ադել Հարլոուի* դերով։ Նա խաղացել է ոչ մեծ, բայց բավականին նշանակալի դեր (ստրկուհի Գայա) «Հռոմ» հեռուստասերիալում («HBO»-ի արտադրությունը)։ Խաղացել է *Էվա Մարկես* դետեկտիվի դերը «Նոր Ամստերդամ» հեռուստադրամայում (FOX-ի արտադրությունը) և «Գաղտնի նյութեր» հեռուստասերիալի էպիզոդներից մեկում։ 2004 թվականին «Իդալգո» ֆիլմում խաղացել է *Ջազիրուի*, իսկ «Վենետիկյան վաճառական» ֆիլմում *Ջեսիկայի* դերը։

2009 թվականին Զուլեյկային հրավիրել են «Կորուսյալները» հեռուստասերիալ («ABC»-ի արտադրությունը), որի հինգերորդ եթերաշրջանում նա խաղացել է խորհրդավոր *Իլանայի* դերը։ «Կորուսյալների» վեցերորդ եթերաշրջանում նա կրկին հանդես է գալիս *Իլանայի* դերով, բայց այս անգամ ոչ թե որպես հրավիրված դերասանուհի, այլ հիմնական դերասանական խմբի անդամ։

2015 թվականին նկարահանվել է «Fox» ալիքի «Հետևորդները» հեռուստասերիալում։

2016 թվականին Ռոբինսոնը ստացել է Շոնդրի Ռայմսի «Դեռևս կապված» հեռուստասերիալի գլխավոր դերերից մեկը։

## Ֆիլմագրություն

## Ծանոթագրություններ

## Արտաքին հղումներ
* Պաշտոնական կայք  

Կատեգորիա:21-րդ դարի անգլիացի կանայք
Կատեգորիա:21-րդ դարի անգլիացիներ
Կատեգորիա:Անգլիացի դերասանուհիներ
Կատեգորիա:Անգլիացի կինոդերասանուհիներ
Կատեգորիա:Անձինք այբբենական կարգով
Կատեգորիա:Լոնդոն քաղաքում ծնվածներ
Ադաձեեբի (Խուլոյի շրջան)

**Ադաձեեբի** (), գյուղ Վրաստանում։ Գտնվում է Աջարիայի Ինքնավար Հանրապետության Խուլոյի շրջանում։

## Դիրք
Գտնվում է ծովի մակարդակից 1940 մետր բարձրության վրա։ Շրջկենտրոն Խուլոյից 12 կմ հեռավորության վրա։

## Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 176 մարդ։

## Ծանոթագրություններ

Կատեգորիա:Աջարիայի բնակավայրեր
Կատեգորիա:Խուլոյի շրջան
Կատեգորիա:Վրաստանի բնակավայրեր
Կատեգորիա:Վրաստանի գյուղեր
Կենդանիների ադենովիրուսային հիվանդություններ

**Կենդանիներին ադենովիրուսային հիվանդություններ**, ադենովիրուսներով հարուցվող կենդանիների հիվանդություն, որը բնորոշվում է շնչառական օրգանների, ստամոքսաղիքային համակարգի, աչքերի, նաև ավշային հյուսվածքի ախտահարումներով։

## Ախտանշաններ
Ուսումնասիրված են հետևյալ շիճուկաբանական տիպերը՝ խեկների՝ ինը, խոզերի՝ չորս, թռչունների՝ ութ, ոչխարների՝ չորս և շների՝ երկու։ Հիվանդության նկատմամբ առավել ընկալունակ են երիտասարդ կենդանիները։ 2-3 շաբաթականներին բնորոշ է ընկճվածությունը, բարակ աղիների բորբոքումը, աչքի շաղկապենաբորբը, իսկ ավելի հասուն կենդանիներին՝ շնչառական օրգանների ախտահարումները՝ քթաբորբ, բրոնխաբորբ, թոքաբորբ։ Սեռահասուն կենդանիների ադենովիրուսային հիվանդություններն ընթանում են առանց ախտանշանների։

## Վարակի հարուցիչներ
Վարակի հիմնական հարուցիչները հիվանդ կենդանիներն են, որոնցից վիրուսն արտազատվում է քթի արտադրության և արտաթորանքի միջոցով։ Կենդանիների վարակվելը տեղի է ունենում օդակաթիլային ճանապարհով, կերային ուղիներով, նաև աչքի շաղկապենու լորձաթաղանթի միջոցով։ Հարուցիչը փոխանցվում է հիվանդ կենդանիների արտաթորանքով, վարակված կերի, ցամքարի և գոմաղբի միջոցով։

## Ախտորոշում
Ախտորոշվում է առկայծող հակամարմինների օգնությամբ ախտահարված օրգաններում վիրուսի հայտնաբերմամբ, հիվանդ և կասկածելի կենդանիների արյունից վիրուսի անջատմամբ և հակամարմինների հայտնաբերմամաբ։

## Բուժում
Ախտանշանային է։

## Կանխարգելում
Թռչունների վակտինացում, հորթերին ինտերֆերոնի նշանակում, հիվանդների մեկուսացում և շինության վարակազերծում։

## Ծանոթագրություններ

Կատեգորիա:Գյուղատնտեսություն
Կատեգորիա:Հիվանդություններ
Կատեգորիա:Կենդանիների հիվանդություններ
Զանգվածային սպանություն Լուգանսկում

**Զանգվածային սպանություն Լուգանսկում** (), 1895 թվականի աղմկահարույց հանցագործությունը, դատավոր Արցիմովիչի, նրա ընտանիքի անդամների և տնային սպասավորների սպանությունը։

## Գործի պատմություն
200px|thumb|left|Իվան Կազեև

Հանցագործությունը կատարել են պրոֆեսիոնալ քրեական հանցագործներ Իվան Պոլուլյախովը և Իվան Կազեևը։ Կազեևը, որը գտնվում էր Լուգանսկում, իմացավ, որ Լուգանսկի դատական պալատի անդամ Արցիմովիչը մեծ չհրկիզվող պահարան է գնել։ Հավատալով այն լուրերին, որ դատավորն իր եղբորից ստացել է 75 հազար ռուբլի ժառանգություն, նա հեռագրեր է կանչել Յալթա Պոլուլյախովից և նրա ընկերուհի Պիրաժկովից։ Պիրոժկովան ժամանելուց մեկ օր անց բարեհաջող տեղավորվել է սպասուհի Արցիմովիչի տանը։ Կազեևը և Պոլուլյախովը բնակություն հաստատեցին հյուրանոցում՝ գնացող առևտրականների անվան տակ։ Նրանց հաջողվել է հանցակցության դրդել Արցիմովիչի մոտ աշխատող դռնապանին։ Պլանները քննարկելու ժամանակ Պոլուլյախովը համախոհների համարում խեղդել է հավաքարարին, ինչպես ավելի ուշ հայտարարել է քննությանը, նրա պահվածքից զզվելով.

Կազեևն ու Պոլուլյախովը կողոպտվել են գիշերը։ Արցիմովիչի տան դարպասների մոտ նրանց դիմավորեց Պիրոժկովը և ներս անցկացրեց։ Քնած դատավորը արթնացել է նրանց քայլերի հնչյուններից, բայց սպանվել է Պոլուլյախովի կացնով գլխին հասցված հարվածով։ Իսկ խոհանոցում նա կացնահարել է 30-ամյա խոհարարուհուն, որից հետո անցել է նրա կնոջ ննջասենյակը։ Արթնացնելով նրան՝ Պոլուլյախովն ու Կազեևը պահանջել են բացել չհրկիզվող պահարանը։ Երբ նա ենթարկվեց նրանց, կողոպտիչները կողոպտեցին մոտ 2 հազար ռուբլի, 2 ոսկե մատանի և  ականջօղեր։ Պարզվել է, որ Արցիմովիչն իրականում չհրկիզվող պահարան է գնել, որպեսզի այնտեղ պահպանի դատական գործերը, որոնք վերցրել էր տան վրա։ Այդ ժամանակ Պոլուլյախովը կացնահարել էր կնոջն ու Արտիմովիչի 4-ամյա որդուն, որից հետո մարդասպանները լքել էին հանցագործության վայրը։

Կեղծ փաստաթղթերով Պոլուլյախովն ու Պիրոժկովան թաքնվել են Մոսկվայում, իսկ Կազեևը՝ Ռուսաստանի հարավային շրջաններում։ Նրանց որոնմանն է գնացել սպանված Արցիմովիչի խորթ որդին՝ Վալենտին Սիլաևը, որը քրեական հանցագործի տեսք ընդունելով այցելել է տարբեր քաղաքների որջեր։ Դոնի Ռոստովում նրան հաջողվել է հայտնաբերել Կազեևին և նրա մասին հայտնել ոստիկանությանը։ Ձերբակալվածը չի հերքել իր մասնակցությունը սպանությանը։ Ավելի ուշ ձերբակալվել են Պոլուլյախովը Պիրոժկովի հետ։ Դատարանի դատավճռով երեք մարդասպաններն էլ քրեակատարողական հիմնարկ են ուղարկվել։

Կազեևն ու Պոլուլյախովը, գտնվելով քրեակատարողական հիմնարկում, փորձել են փախուստ կազմակերպել, սակայն այն ավարտվել է անհաջողությամբ՝ Կազեևը սպանվել է, իսկ Պոլուլյախովը տաժանակիր աշխատանքի է ուղարկվել։ Մեկ տարի անց նա մահացել է՝ ծառից կախվելով։ Պիրոժկովան էլ վարակվել է սիֆիլիսով և մահացել չորս տարի անց։

## Ծանոթագրություններ

## Գրականություն
* *Новодворский В., Дорошевич В.* Коронка в пиках до валета. Каторга. — СПб.: Санта, 1994. — 20 000 экз. — ISBN 5-87243-010-8

Կատեգորիա:Երեխաների սպանություններ
Կատեգորիա:Զանգվածային սպանություններ Ռուսական կայսրությունում
Կատեգորիա:Լուգանսկի պատմություն
Ագրոօդերևութաբանական կանխատեսումներ

**Ագրոօդերևութաբանական կանխատեսումներ**, գյուղատնտեսական աշխատանքների և օբյեկտների վրա ազդող ագրոկլիմայական պայմանների կանխատեսում, որը ագրոօդերևութաբանական և օդերևութաբանական կայաններից, ագրոօդերևութաբանական դիտարկումներով և հատուկ ուսումնասիրություններով ստացված արդյունքների հիման վրա տալիս է օդերևութաբանական պայմանների քանակական գնահատումը, որն առկա է կանխատեսման կազմման պահին։

## Տեսակներ
Ագրոօդերևութաբանական կանխատեսումների՝ օդերևութաբանական ծառայությունների օպերատիվ ստորաբաժանումների կողմից մշակվող տեսակներից են՝ գարնանային դաշտային աշխատանքների սկզբում արդյունավետ խոնավության պաշարների, վեգետացիայի շրջանում ցանքերի ջերմապահովվածության, հիմնական մշակաբույսերի բերքի, ձմռան փուլում աշնանացան բույսերի վիճակի կանխատեսումները։

## Մեթոդներ
Ագրոօդերևութաբանական կանխատեսման մեթոդները հիմնվում են բազմաթիվ գործոններով պայմանավորված (որոնցից ավելի ակտիվ են օդերևութաբանակ գործոնները) երևույթի կամ գործընթացի ելակետային և վերջնական վիճակի քանակական ցուցանիշների կապի վրա։

Մշակվել են տարբեր մեթոդներ՝ ոռոգման և ջրման չափաքանակների, մշակաբույսերի որոշ հիվանդությունների ու վնասատուների երևալու, բերքի որակի և այլ կանխատեսման մեթոդներ։

## Ծանոթագրություններ

Կատեգորիա:Գյուղատնտեսություն
Կատեգորիա:Օդերևութաբանություն
Ջոն էդվարդ Ուոլշ

**Ջոն Էդվարդ Ուոլշ** (), ամերիկացի հեռուստահաղորդավար, դետեկտիվ, իրավապաշտպան, գրող և «America’s Most Wanted» հեռուստահաղորդման հեղինակ։ Ուոլշը հայտնի է իր  հանցագործության դեմ պայքարի ակտիվ աշխատանքով, որից հետո, 1981 թվականին իր որդի Ադամը սպանված է եղել։

## Կենասագրություն
Ուոլծը ծնվել է Օբերնում, Նյու- Յորքի նահանգում։ Նա սովորել է Բուֆֆալոյի համալսրանում։ Ավելի ուշ, 1971 թվականին, նա ամուսնացել է Ռեվե Դրյույի հետ։ Երիտասարդները հաստատվել են հարավային Ֆլորիդայում, որտեղ էլ Ջոնը սկսել է մասնակցել լյուքս դասի էլիտար հյուրանոցների կառուցմանը։

Ադամի հետ կատարված դեպքերից հետո Ուոլշ ամուսիններից ծնվեցին ևս երեք երեխա՝ Մեգանը (ծնված 1987 թվականին), Կալլախանը (ծնված 1987 թվականին) և  (Խայդենը ծնված 1994 թվականին)։ Մեգանը ծնվել է Ադամի սպանությունից մեկ տարի հետո։ Մեգանը դարձավ երգչուհի և մոդել, նա ունի Եվա անունով մի աղջիկ։ Խայդենը երբեմն մասնակցում է իր հոր կազմակերպած  ծրագրերի մեջ։

Իր աշխատանքի դիմաց, Ջոն Ուոլշը բազմիցս արժանացել է տարբեր մրցանակների։ Սակայն, նա երբեմն քննադատել է բարոյական խուճապի ստեղծումն ու սեքսիզմը։ Մասնավորապես քննադատվել է նրա խորհուրդը՝ տղամարդկանց չվարձել որպես երեխաների հետևողական դայակ։

## Ծանոթագրությունն

## Հղումներ

* Fleury, Mary Clare. «Crime Fighter: John Walsh of America’s Most Wanted», *Washingtonian*, April 1, 2008.
* ''America’s Most Wanted''  Profile of John Walsh
* John Walsh urges passage of Katie’s Law

Կատեգորիա:Ամերիկացի փաստաբաններ
Կատեգորիա:Ամերիկացի դերասաններ
Կատեգորիա:Ամերիկացի գործարարներ
Կատեգորիա:Ամերիկացի գրողներ
Կատեգորիա:Ամերիկացի հասարակական գործիչներ
Ռոբերտա Դունբար

**Ռոբերտա Ջոնսոն Դումբար** (), ամերիկյան ակումբի անդամ և խաղաղության համար պայքարող Ռոդ Այլենդում։ Նրա անունը երբեմն գրվել է Ռոբերտա։

## Վաղ կյանք
Ռոբերտա Ջոնսոն Դունբարը ծնվել է Նարագանսեթ Պիերում` Ռոդ Այլենդում։ Նա Դանիել Դունբարի և Լուիսա Քարթվրայթի դուստրն է
։

## Կարիերա
1902-1905 թվականներին, նաև 1931 թվականին Դունբարը եղել է գունավոր կանանց ասոցիացիայի ֆեդերացիայի նախագահ
։ 
1913 թվականին Ռոբերտա Դունբարն ընտրվել է Գունավոր կանանց ազգային ասոցիացիայի Պրովիդենդ Ռոդ Այլենդյան մասնաճյուղի հիմնադիր անդամ։ Նա եղել է նաև Պրովիդենսի Աշխատավոր աղջիկների ակումբի նախագահ։

1928 թվականին զբաղեցրել է Ռոդ Այլենդ ֆեդերացիայի գունավոր կանանց ակումբի նախագահի պաշտոնը
։  Դունբարը ղեկավարել է Խաղաղության դեպարտամենտը 1930-ական թվականներին։ Նա 1937 թվականին ճառով է հանդես եկել Տեխաս նահանգում, որտեղ ասում էր «Մենք` կանայքս, խաղաղություն ենք ուզում, և չկա որևէ ազգության պատկանող կին ավելի լավ դրության մեջ խաղաղությունը այս դարաշրջան բերելու համար, քան ամերիկացի կինը։

1950 թվականին Դունբարն ընտրվել է Նյուպորտ լիգայի կանանց կողմից իրենց պատգամավորը լինելու համար ազգային կոնվենցիայում։

## Անձնական կյանք
Դունբարը մահացել է Պրովիդենսի գունավոր կանանց ծերանոցում 1956 թվականին։

## Ծանոթագրություններ

Կատեգորիա:Ակտիվիզմ
Կատեգորիա:Ամերիկացի կանայք
Կատեգորիա:1956 մահեր
Կատեգորիա:ԱՄՆ-ի կին քաղաքական գործիչներ
Մեթվենի ճակատամարտ

**Մեթվենի ճակատամարտ,** Շոտլանդիայի անկախության համար մղված պատերազմների ընթացքում Շոտլանդիայի Մեվին գյուղի մոտ 1306 թվականի հունիսի 19-ին տեղի ունեցած ճակատամարտ։ Մարտադաշտի տեղի անորոշության պատճառով պահպանվող տարածքներով զբաղվող ոչ մի կազմակերպության ցանկում ընդգրկված չէ։

Անգլիայի թագավոր Էդուարդ I-ը Այմեր  դե Վալենսին նշանակել էր Շոտլանդիայի հատուկ լեյտենանտ։ Ամռան կեսին նա, սըր Հենրի Փերսիի ու սըր Ռոբերտ Քլիֆֆորդի հետ, հյուսիսային կոմսություններից հավաքած 3000 մարդուց բաղկացած բանակով տեղավորվել էր Փերթ քաղաքում։ Նա որոշել էր ոչ մեկի չխնայել ու բոլոր նրանք, ում ձեռքին զենք կհայտնվեր, առանց դատաստանի մահապատժի էին ենթարկվելու։ Այս մասին թագավորը (Բրյուսը) հավանաբար չի իմացել, որովհետև նա ասպետական ավանդույթների կողմնակից էր ու  կոչ էր արել դե Վալենսին դուրս գալ Փերթի պարիսպներից ու մարտ վարել։ Դե Վալենսը, որը պատվարժան մարդու համբավ ուներ, պատճառաբանել էր, թե մարտ վարելու համար ուշ է և որ մարտահրավերը հաջորդ օրը կընդունի։ Թագավորն իր զորքի համար ճամբար է խփել Ալմոնդ գետից ոչ հեռու անտառների մեջ՝ նրանցից մոտ վեց մղոն հեռու։ Մթնշաղին, երբ Բրյուսի բանակը ճամբար էր պատրաստում ու շատերն անզեն էին, Այմեր դե Վալենսի բանակը հանկարծակի գրոհով հարձակվել է նրանց վրա։

Թագավորն առաջին հարձակման ժամանակ ձիուց ցած է գցել Փեմբրոքի կոմսին (դե Վալենսին), բայց ինքն էլ է ընկել ձիուց ու սըր Ֆիլիպ Մոուբրեյին նրան գերի կվերցներ, եթե սըր Քրիստոֆեր Սեթոնը նրան չփրկեր։ Հարձակումից անակնկալի եկած ու թվով թշնամուն զիջելով՝ թագավորի բանակը հաղթելու շանս չուներ։ Բրյուսին ևս երկու անգամ գցել են ձիուց, բայց երկու անգամ էլ նորից փրկել։ Վերջապես, շոտլանդական ասպետներ Ջեյմս Դուգլասը, Նեյլ Քեմփբելլը, Էդուարդ Բրյուսը, Աթոլի կոմսը Ջիլբերտ դե Հեյն ու թագավորը  ֆալանգ են կազմել ու ջախջախիչ պարտություն կրելով փախչելով ազատվել՝ թողնելով թագավորի ամենահավատարիմ հետևորդներին կա՛մ սպանված, կա՛մ էլ շուտով մահապատժի ենթարկվելու։

## Ծանոթագրություններ

## Նշումներ
* Barbour, John,  *The Bruce*, trans. G. Eyre-Todd, 1907.
* Barbour, John,  *The Bruce*, trans. A. A. H. Duncan, 1964.
* Barrow, G.W. S., *Robert Bruce and the Community of the Realm of Scotland*, 1964.
* Barron, E. M., *The Scottish War of Independence*, 1934.
* Hailes, Lord (David Dalrymple), *The Annals of Scotland*, 1776.
* Macnair-Scott, R., *Robert Bruce, King of Scots*, 1982.

Կատեգորիա:14-րդ դարի ճակատամարտեր
Կատեգորիա:Ճակատամարտեր Անգլիայի և Շոտլանդիայի միջև
Ղազախստանը Մանկական Եվրատեսիլ երգի մրցույթում

Ղազախստանը Մանկական Եվրատեսիլ երգի մրցույթին առաջին անգամ մասնակցել է 2018 թվականին Մինսկում։ Մասնակիցն ընտրվել է ազգային ընտրության միջոցով, որը կազմակերպել էր ղազախական հանրային «Խաբար» հեռուստաընկերությունը։

## Պատմություն
2017 թվականի նոյեմբերի 25-ին ղազախական 31 հեռուստաալիքը հայտնել էր Մանկական Եվրատեսիլ 2018 երգի մրցույթին մասնակցելու մտադրության մասին։ Սկզբնական հայցերը հայտնվել են 2017 թվականի դեկտեմբերի 22-ին ինչպես Ղազախստանի մշակույթի և սպորտի նախարար Արիստանբեկ Մուհամեդիուլայից, այնպես էլ 31 ալիքի գլխավոր տնօրեն Բաղդատ Կոջահմետովից, և Ղազախստանը հայտ է ներկայացրել Եվրոպական հեռարձակողների միությանն անդամակցելու համար՝ հույս ունենալով մասնակցել Եվրատեսիլին և Մանկական Եվրատեսիլ երգի մրցույթներին։ Մինչ այդ Ղազախստանը պատվիրակություն էր ուղարկել 2013 և 2017 թվականների մրցույթներին և հեռարձակել դրանք ուղիղ եթերով։

## Մասնակիցներ

### Պատկերասրահ

Danelija Tuleszowa at JESC 2018.jpg|Դանելիա Տուլեշովան Մանկական Եվրատեսիլ 2018-ին (Մինսկ)


## Մեկնաբաններ և քվեարկություն
### Մեկնաբաններ և խոսնակներ

### Քվեարկության պատմություն

## Ծանոթագրություններ

## Արտաքին հղումներ
*Պաշտոնական կայք *Մանկական Եվրատեսիլ*

Կատեգորիա:Երկրներ Մանկական Եվրատեսիլ երգի մրցույթում
Կատեգորիա:Ղազախստանը Մանկական Եվրատեսիլ երգի մրցույթում
Շնորհիկ Շահինյան

**Շնորհիկ Ենոքի Շահինյան** (), հայ արձակագիր, լրագրող։ Հայաստանի գրողների միության անդամ (2007)։

Բանաստեղծ, թարգմանիչ Արա Արթյանի կինն է։

## Կենսագրություն
Շնորհիկ Շահինյանը ծնվել է 1952 թվականի օգոստոսի 23-ին, Կամո գյուղում (այժմ՝ Հայաստանի Կոտայքի մարզում)։ Ավարտել է Երևանի Ա. Բակունցի անվան մանկավարժական ուսումնարանը, 1974 թվականին՝ Երևանի պետական համալսարանի բանասիրական ֆակուլտետի երեկոյան բաժինը։ «Հայորդիք» գրական-գեղարվեստական ամսագրի խմբագիրն է։ Թարգմանվել է անգլերեն, ռուսերեն, վրացերեն։ 2007 թվականից Հայաստանի գրողների միության անդամ է։ Հրատարակվել են Շնորհիկ Շահինյանի «Զարմը» (2007), «Սրսուռ ձյուն Սանդո մամի համար» (2011, մանկապատանեկան պատմվածքների ժողովածու) գրքերը։

## Մրցանակներ
* Մկրտիչ Արմենի անվան գրական մրցանակ, 1993
* Հովհաննես Թումանյանի տուն-թանգարանի Համահայկական բարբառագիտության, հեքիաթասացության փառատոնի 2-րդ՝ «Արծաթե քսակ» մրցանակ, 2008, 2010 թվականին՝ նույն փառատոնի առաջին մրցանակ

## Ծանոթագրություններ

Կատեգորիա:ԵՊՀ շրջանավարտներ
Կատեգորիա:Հայ արձակագիրներ
Կատեգորիա:Հայ լրագրողներ
Կատեգորիա:Հայաստանի գրողների միության անդամներ
Բուլղարիայի կառավարություն

**Բուլղարիայի կառավարություն** (**[[Բուլղարիայի Հանրապետություն|Բուլղարիայի Հանրապետության]] նախարարների խորհուրդ**, ), երկրի ներքին և արտաքին քաղաքականությունը կառավարող և իրականացնող մարմին՝ Բուլղարիայի Հանրապետության Սահմանադրությանը և օրենսդրությանը համապատասխան։ Նախարարների խորհուրդը ղեկավարում է պետական բյուջեի իրագործումը, կազմակերպում է պետական բարիքների խնամումը, կնքում, պնդում և չեղյալ է հայտարարում միջազգային համաձայնությունները՝ օրենքներով սահմանված դեպքերում։ Նախարարների խորհուրդը և նախարարների խորհրդի նախագահը նշանակվում է Բուլղարիայի խորհրդարանի կողմից։

## Գործող կառավարություն
Գործող կառավարություն երկիրը ղեկավարաում է 2014 թվականի նոյեմբերի 7-ից։ Կառավարությունը կոալիցիոն է։ Նրա մեջ են մտնում «Ժողովուրդը Բուլղարիայի եվրոպական զարգացման համար» (ԺԲԵԶ) կուսակցությունից 12 մարդ, «Բարենորոգչական դաշինք» (ԲԴ) կոալիցիայից՝ յոթ մարդ և «Բուլղարական վերածննդի այլընտրանք» (ԲՎԱ) կուսակցությունից՝ մեկ մարդ։

Կառավարության կառուցվածքն է չորս փոխ-վարչապետ և 17 նախարարություն։ Ներկայիս կառավարությունը նախկինից տարբերվում է նրանով, որ նրանում չկա Ներդրումների նախագծման նախարարությունը, իսկ Տնտեսության և էներգետիկայի նախարարությունը բաժանվել է երեք մասի՝ Տնտեսության նախարարություն, Էներգետիկայի նախարարություն և Զբոսաշրջության նախարարություն։

2016 թվականի նոյեմբերի 13-ին Բուլղարիայի վարչապետ Բոյկո Բորիսովը, նախագահական ընտրություններին Ցեցկա Ցաչևայի «Ժողովուրդը Բուլղարիայի եվրոպական զարգացման համար» կուսակցությունից թեկնածուի ընտրությունների պարտությունից հետո, հայտարարել է հրաժարականի մասին։

## Նախարարություններ
* Բուլղարիայի մշակույթի նախարարություն
* Բուլղարիայի պաշտպանության նախարարություն
* Բուլղարիայի կրթության և գիտության նախարարություն
* Բուլղարիայի տնտեսության, էներգետիկայի և զբոսաշրջության նախարարություն
* Բուլղարիայի գյուղատնտեսության և պարենամթերքի նախարարություն

## Ծանոթագրություններ

## Արտաքին հղումներ
* Բուլղարիայի կառավարության պաշտոնական կայք 

Կատեգորիա:Բուլղարիայի կառավարություն
Ելենա Ֆրոլովա

**Ելենա Բորիսովնա Ֆրոլովա**  (, ), ռուս երգահան, կոմպոզիտոր և բանաստեղծ։ Նա 20-րդ դարի շատ ռուս բանաստեղծների՝ Մարինա Ցվետաևա, Սոֆյա Պարնոկ, Իոսիֆ Բրոդսկի, Աննա Բարկովա, Անդրեյ Բելի, Մարիա Պետրովիխ, Բուլատ Օկուջավա և շատ ուրիշների, բանաստեղծությունների հիման վրա գրված երգերի կատարող է ։ Ֆրոլովան մեկն է այն քիչ կատարողներից, որն օգտագործում է ռուսական ազգային գուսլի և հնագույն տավիղ երաժշտական գործիքները՝ նվագակցելով դրանց դասական կիթառով։ 23 աշխատանքային տարիների ընթացքում նա ստեղծել է ավելի քան 630 երգ և լույս ընծայել ավելի քան 40 երաժշտական ալբոմ։

## Կենսագրություն
Ծնվել է Ռիգայում, իր առաջին երգը ստեղծել է 15 տարեկանում՝  Մարինա Ցվետաևայի բանաստեղծության հիման վրա։ Բազմաթիվ երգի և երաժշտության փառատոնների հաղթող է՝ ներառյալ 1988 թվականին Տալինում կայացած Համամիութենական երկրորդ փառատոնը։ Մինչև 1988 թվականը Ելենան Վերա Եվուշկինայի հետ հանդես է եկել հեղինակային «ВерЛен» դուետի կազմում։ Նա «АЗиЯ» խմբի հիմնադիրներից և ակտիվ անդամներից մեկն էր՝ Տատյանա Ալեշինայի, Ալեքսանդր Դերևյագինի և Նիկոլայ Յակիմովի հետ միասին։ Ռուսաստանի արվեստի երգի փառատոնի ժյուրիի անդամ է։

## ՅուԹյուբում հրապարակված համերգներ
* *Blessed are the humble in spirit* (Introduction, Part 1, Part 2a, Part 2b, Part 3), 2010-2011, link to DVD , 2013
* Russian Romance, Selected songs, Moscow, 2011
* Film-concert "Dorozhenka (That path).", Minsk, 2006
* *[https://www.youtube.com/watch?v=FQrU1luhZdw Road to Heaven]*, concert in Kazan, 2003
* Concert in Yekaterinburg, 2009, where she presented songs on poetry by Marina Tsvetaeva, Sophia Parnok and Gubanov (Part 1) and her own poetry (Part 2)
* *Elena Frolova and Dmitry Strotsev*, part 1 and part 2, 2006
* *[https://www.youtube.com/watch?v=3N-vEuHmK28&feature=c4-overview-vl&list=PLcpIAFes_O8tlwlWiAiySStan1b9D3sx6 Ten years to duet VerLen, Part 1]* and Part 2, 1998
* Concerts and interviews on TV: Music of meetings and One who came to us, Above the roof, 2010

## Ծանոթագրություններ

## Արտաքին հղումներ
* New official website 
* Older official website 
* Unofficial (fan) website
* Facebook page
* Page on VK
* YouTube channel
* Her site  on Kroogi
* Page in project «АЗиЯ» 
* Discography and publications (Russian)
* Her presentations (Russian) on September 2012 and December 2014 at Echo of Moscow, hosted by Natella Boltyanskaya
* Texts of songs by Frolova (Russian) on her site  and Anthroposophy website

Կատեգորիա:Ռուս բանաստեղծներ
Կատեգորիա:Ռուս բանաստեղծուհիներ
Կատեգորիա:Ռուս դերասանուհիներ
Կատեգորիա:Ռուս երաժիշտներ
Կատեգորիա:Ռուս կին գրողներ
Կատեգորիա:Ռուս կին երաժիշտներ
Կատեգորիա:Ռուս կոմպոզիտորներ
Աբուքեթա

**Աբուքեթա** (), գյուղ Վրաստանում։ Գտնվում է Աջարիայի Ինքնավար Հանրապետության Քեդայի շրջանում։

## Դիրք
Գտնվում է ծովի մակարդակից 344 մետր բարձրության վրա։

## Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 279 մարդ։

## Ծանոթագրություններ

Կատեգորիա:Աջարիայի բնակավայրեր
Կատեգորիա:Վրաստանի բնակավայրեր
Կատեգորիա:Վրաստանի գյուղեր
Կատեգորիա:Քեդայի շրջան
Հուշանվեր (ֆիլմ, 2019)

«**Հուշանվեր**» (), 2019 թվականի ամերիկա-բրիտանական դրամատիկական ֆիլմ, որը նկարահանել է ռեժիսոր Ջոաննա Հոգը։ Վերջինս եղել է նաև ֆիլմի սցենարի հեղինակը։ Գլխավոր դերերում նկարահանվել են Օնոր Բիրնը, Թոմ Բերքը և Թիլդա Սուինտոնը։

## Սյուժե
Ջուլիան կինոդպրոցի երիտասարդ ուսանողուհի է, որ հարաբերություններ ունի Էնթոնի անունով տղամարդու հետ։ Այս մտերմությունը հանգեցնում է թշնամանքի աղջկա մոր հետ, որը դեմ է այդ հարաբերություններին։

## Դերերում

## Թողարկում
Ֆիլմի պրեմիերան կայացել է 2019 թվականի հունվարի 27-ին «Սանդենս» 35-րդ կինոփառատոնում։ A24-ը և Curzon Artificial Eye-ը ձեռք են բերել համապատասխանաբար ԱՄՆ-ում և Մեծ Բրիտանիայում ֆիլմի տարածման իրավունքները։ 2019 թվականի մայիսի 17-ին ֆիլմը վարձույթում է հանվել ԱՄՆ-ի տարածքում։ Մեծ Բրիտանիայում պրեմիերան նշանակվել է 2019 թվականի օգոստոսի 30-ին։

## Արձագանքներ
Rotten Tomatoes կայքում ֆիլմն ունի 90 % վարկանիշ 108 գրախոսությունների հիման վրա՝ 8,07/10 միջին գնահատականով։ The Metacritic կայքում ֆիլմն ունի 100 հնարավորից 92 միավոր՝ հիմնված 40 գրախոսության վրա, որը համապատասխանում է «համընդհանուր ճանաչում» կարգավիճակին։

## Մրցանակներ և անվանակարգեր

## Ծանոթագրություններ

## Արտաքին հղումներ
* 

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2010-ականների բրիտանական ֆիլմեր
Կատեգորիա:2019 դրամա ֆիլմեր
Կատեգորիա:2019 ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան ֆիլմեր հասունացման տարիքի մասին
Կատեգորիա:Անգլիայում նկարահանված ֆիլմեր
Կատեգորիա:Բրիտանական դրամա ֆիլմեր
Կատեգորիա:Ֆիլմեր թմրանյութերի մասին
Կատեգորիա:Ֆիլմեր, որոնց գործողությունները տեղի են ունենում Անգլիայում
Կատեգորիա:Ֆիլմեր, որոնց գործողությունները տեղի են ունենում Լոնդոնում
Կատեգորիա:Ամերիկյան անկախ ֆիլմեր
Կատեգորիա:Ֆիլմեր, որոնց գործողությունները տեղի են ունենում 1980-ականներին
Կատեգորիա:Ամերիկյան մելոդրամա ֆիլմեր
Կատեգորիա:Բրիտանական մելոդրամա ֆիլմեր
Կատեգորիա:Ֆիլմեր մայր-դուստր հարաբերությունների մասին
Սահման (այլ կիրառումներ)

**Սահման** եզրը կարող է վերաբերել՝
* Սահման - կանադաամերիկյան պատմական հեռուստասերիալ
* Սահման - հայնիդերլանդական վավերագրական ֆիլմ
* Սահման - արժեք մաթեմատիկայում, որին ֆունկցիան կամ հաջորդականությունը «ձգտում» են, երբ փոփոխականը «ձգտում» է որոշակի արժեքի
Հիսուսի Սուրբ Սրտի տաճար

**Հիսուսի Սուրբ Սրտի տաճար** (), կաթոլիկ տաճար, որը գտնվում է Պակիստանի Լահոր քաղաքում։ Լահորի արքեպիսկոպոսության մայր տաճարն է։

## Պատմություն
Հիսուսի Սուրբ Սրտի տաճարն օծվել է 1907 թվականի նոյեմբերի 19-ին Լահորի եպիսկոպոսության օրդինար, եպիսկոպոս Ֆաբիան Էստերմանսի կողմից։ Ռոմանա-բյուզանդական ոճով եկեղեցին նախագծել է բելգիացի ճարտարապետ Էդուարդ Դուբբելերը։

2007 թվականի նոյեմբերի 20-ին նշվել է եկեղեցու հարյուրամյակը։ Այդ կապակցությամբ Պակիստանի փոստային ծառայության կողմից թողարկվել է փոստային նամականիշ։ Հռոմի Պապ Բենեդիկտոս XVI-ը շնորհավորական ուղերձ է հղել Հիսուսի Սուրբ Սրտի եկեղեցու թեմին հոբելյանի առթիվ, որն ընթերցել է Պակիստանում առաքելական նունցիա, արքեպիսկոպոս Ադոլֆո Տիտո Իլանը։

2008 թվականի մարտի 11-ին Մուսուլման ահաբեկիչը դեպի եկեղեցի է ուղղել պայթուցիկով բեռնված մեքենա։ Ահաբեկչական գործողության արդյունքում եկեղեցին զգալիորեն տուժել է, պայթյունից կոտրվել են գեղարվեստական և պատմական արժեք ունեցող վիտրաժները։

2011 թվականին տաճարում գրանցվել է 20000-րդ մկրտությունը, որ անցկացվել է տաճարի հիմնադրման պահից ի վեր։

## Ծանոթագրություններ

## Արտաքին հղումներ
* Լահորի արքեպիսկոպոսության պաշտոնական կայքը 

Կատեգորիա:Պակիստանի եկեղեցիներ
Կատեգորիա:Տաճարներ այբբենական կարգով